**O Б Я В Л Е Н И Е**

Във връзка с Писмо рег. № РДГ14-2954/28.03.2022 г. на директора на Регионална дирекция по горите инж. Ст. Тошев – София относно предприемане на превантивни мерки за недопускане възникването на пожари вследствие от безконтролно палене на суха растителност и осигуряване на пожарна безопасност през пожароопасния период за 2022 г., кмета на СО – район Връбница е издал своя заповед с рег. № РВР22-РД56-71/ 10.05.2022 г., с която нарежда на кметовете на кметства с. Мрамор и с. Волуяк да организират постоянен контрол за предотвратяване изгарянето на стърнища, слогове, крайпътни ивици, сухи треви и други растителни отпадъци в дворовете, земеделските земи и горите на територията на района през пожароопасния период.

Действията, които ще бъдат предприемани спрямо нарушителите са налагане на санкции:

- глоба или имуществена санкция от 1500 до 6000 лева по чл.41а от Закона за опазване на земеделските земи. При повторно нарушение наказанието е 2000 до 12 000 лева;

- глоба от 200 до 20 000 лева или имуществени санкции от 5000 до 500 000 лева за юридическите лица по чл. 162 от Закона за опазване на околната среда (ЗООС). При повторно нарушение наказанието е в двоен размер.

При констатиране палене на стърнища, слогове, крайпътни ивици, сухи треви и други растителни отпадъци, кметовете на всички нива да уведомяват своевременно лицата, определени по чл. 167 от ЗООС за предприемане на съответните административно-наказателни мерки спрямо нарушителите.